******

******

***Din conținutul acestui număr***:

**Anul 2021 – numărul 30**

**26 - 30 iulie**

[Repere din agenda publică a conducerii instituţiei prefectului - judeţul Hunedoara în perioada 19 – 23 iulie, 2021 2](#_Toc78879024)

[Selecție de Acte normative apărute în Monitorul Oficial al României în perioada 26 - 30 iulie, 2021 3](#_Toc78879025)

[Informaţie Europeană 4](#_Toc78879026)

[NOUTĂȚI – Informații UTILE 5](#_Toc78879027)

[Ce oportunități de finanțare vor exista pentru mediul de afaceri în cadrul PNRR 5](#_Toc78879028)

[POC: Ordin pentru modificarea ghidului aferent Acțiunii 2.3.3 – Secțiunea E-Educație 5](#_Toc78879029)

[Comisia Europeană a adoptat noi orientări tehnice privind protecția contra schimbărilor climatice pentru proiectele de infrastructură 5](#_Toc78879030)

[Comisia Europeană a adoptat primul Acord de parteneriat pentru perioada de programare 2021-2027 6](#_Toc78879031)

[SALTO Awards 2021: Competiție pentru organizațiile care lucrează cu tinerii din întreaga Europă 7](#_Toc78879032)

[Finanțare de 53,5 milioane de lei prin POIM pentru conservarea urșilor bruni din România 8](#_Toc78879033)

[MDLPA: Fonduri de la Guvern pentru asigurarea prefinanțării și contribuției proprii la investițiile cu finanțare europeană sau națională 8](#_Toc78879034)

[Gala Dezvoltării Durabile 2021: Sunt invitate să se înscrie organizațiile care au derulat în ultimii 3 ani proiecte în domeniul educației! 8](#_Toc78879035)

[Comisia Europeană deschide o procedură de infringement împotriva a 12 state membre, printre care și România, pentru transpunerea normelor care interzic practicile comerciale neloiale 9](#_Toc78879036)

[MDLPA: Programul de construire de creșe noi este gata de implementare 10](#_Toc78879037)

[Undă verde pentru încă 4 state membre să utilizeze fondurile pentru redresare și reziliență 10](#_Toc78879038)

[Comisia i-a atribuit României două noi proiecte vizând înfrățirea instituțională, în valoare de 2,9 milioane euro 11](#_Toc78879039)

[CONSULTĂRI 12](#_Toc78879040)

[POCA: Ghidul aferent apelului dedicat implementării de măsuri de reformă în domeniul eticii și integrității, lansat în consultare publică 12](#_Toc78879041)

[APELURI – Finanțări 13](#_Toc78879042)

[APIA: Se efectuează plățile aferente ajutorului de stat pentru motorina utilizată în agricultură trimestrul I / 2021 13](#_Toc78879043)

[APIA va efectua plățile către beneficiarii ajutorului de stat în sectorul creșterii animalelor 13](#_Toc78879044)

[Mai puțin de o săptămână pentru depunerea ofertelor culturale în cadrul Programului ACCES 2021 13](#_Toc78879045)

[Suplimentare de buget pentru Programele Rabla și Rabla Plus 13](#_Toc78879046)

[Doar câteva zile rămase pentru depunerea Cererilor de plată pentru accesarea Programului Național Apicol 14](#_Toc78879047)

[Înscrie-ți ideea la FLIGHT Hackathon! 3 soluții de tehnologie din verticalele „Smart city”, „Turism și ospitalitate” și „Cultură și industrii creative” vor fi premiate cu câte 5.000 de euro 14](#_Toc78879048)

[Cererile de plată pentru rambursarea ajutorului de stat pentru cantităţile de motorină achiziţionate şi utilizate în agricultură pot fi depuse până la 2 august 2021 15](#_Toc78879049)

[Din actualitatea europeană 17](#_Toc78879050)

[Protecția consumatorilor: Comisia și autoritățile naționale de protecție a consumatorilor solicită companiei Google să fie mai transparentă 17](#_Toc78879051)

[Raportul Centrului Comun de Cercetare: fenomenul singurătății s-a dublat în întreaga UE de când s-a declanșat pandemia 17](#_Toc78879052)

[Drepturile de autor: Comisia invită statele membre să respecte normele UE privind drepturile de autor pe piața unică digitală 18](#_Toc78879053)

[Declarația președintei von der Leyen privind o nouă etapă importantă în strategia UE privind vaccinurile 19](#_Toc78879054)

[Comisia semnează un contract de achiziție a unui tratament cu anticorpi monoclonali 19](#_Toc78879055)

[Securitate cibernetică: toate statele membre ale UE se angajează să construiască o infrastructură de comunicații cuantice 20](#_Toc78879056)

[Concentrări economice: Comisia aprobă achiziționarea Telekom Romania de către Orange, sub rezerva îndeplinirii anumitor condiții 20](#_Toc78879057)

[Coronavirus: UE acordă sprijin statelor membre pentru transportul de produse de primă necesitate 22](#_Toc78879058)

[Summitul mondial privind educația: Echipa Europa se angajează să contribuie cu 1,7 miliarde EUR la Parteneriatul mondial pentru educație 23](#_Toc78879059)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 26 iulie – 1 august, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților Oana Andreea BIRIȘ și SZÉLL Lőrincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***26 iulie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara* | ***26 iulie*** |
| *Întâlnire de lucru cu domnul Zoltan Pogocsan, viceprimarul municipiului Deva, respectiv domnul Dan Stoian* | ***26 iulie*** |
| *Întâlnire de lucru pentru verificarea măsurilor legale privind punerea în siguranță a tuturor instalațiilor termocentralei Mintia, care și-a încetat astăzi activitatea* | ***26 iulie*** |
| *Întâlnire de lucru cu domnul Petru Liviu LOBONȚ, director OCPI Hunedoara* | ***26 iulie*** |
| *Întâlnire de lucru cu domnul Marius Surgent, director al Casei Județene de Pensii Hunedoara.* | ***26 iulie*** |
| *Vizită de lucru la Serviciul Public Comunitar Regim Permise de Conducere și Înmatriculare a Vehiculelor Județul Hunedoara* | ***26 iulie*** |
| *Participare la ceremonia depunerii jurământului primarului comunei Romos, doamna Mihaiela Daniela Csatlos-Koncz* | ***26 iulie*** |
| *Delegație București, vizită la Ministerul Afacerilor Interne, Ministerul Agriculturii și Dezvoltării Rurale respectiv Ministerul Finanțelor* | ***27 iulie*** |
| *Întâlnire de lucru cu doamna Veronica Topor, director APIA Hunedoara* | ***27 iulie*** |
| *Participare la emisiunea „Ora Exactă” transmisă de postul de televiziune „Antena 3 - Deva”.* | ***28 iulie*** |
| *Întâlnire de lucru cu doamna Lazăr Mihaela, director executiv Oficiul Județean pt. Finanțarea Investițiilor Rurale.* | ***28 iulie*** |
| *Întâlnire de lucru la sediul Direcției Județene de Sport și Tineret Hunedoara* | ***28 iulie*** |
| *Întâlnire de lucru cu doamna Pollyanna Hanellore Hangan, deputat USR Hunedoara* | ***28 iulie*** |
| *Participare la ședința ATOP* | ***29 iulie*** |
| *Întâlnire de lucru cu domnul inspector șef Iosif Marius Dumitru, șeful inspectoratului IJJ Hunedoara* | ***29 iulie*** |
| *Întâlnire de lucru cu primarul comunei Ghelari* | ***29 iulie*** |
| *Participare la comisia județeană pentru stabilirea dreptului de proprietate privată asupra terenurilor – Hunedoara* | ***29iulie*** |
| *Participare la ceremonialul public organizat cu ocazia sărbătoririi „ZILEI IMNULUI NAȚIONAL” în „Piața Tricolorului” din Deva* | ***29 iulie*** |
| *Primirea vizitei domnului Teodor Iulian Gheorghe, director general DGRIP* | ***30 iulie*** |
| *Participare la ședința Colegiului Prefectural al județului Hunedoara* | ***30 iulie*** |
| *Participare spectacol susținut de copiii din Rădeni, Greblești și Codreanca, comune de peste Prut înfrățite cu localități din nordul județului Hunedoara aflați în tabără în comuna hunedoreană Vața de Jos* | ***30 iulie*** |
| *Întâlnire cu reprezentanții comunelor de peste Prut înfrățite cu comunele Vața de Jos, Criscior și Luncoiu de Jos* | ***30 iulie*** |
| *Întâlnire de lucru cu domnul Bretean Ovidiu Dorel, comisar șef al Gărzii Naționale de Mediu – Serviciul Comisariatul Județean Hunedoara precum și cu doamna Barabaș Georgeta, director executiv Agenția pentru Protecția Mediului Hunedoara* | ***30 iulie*** |
| *Participare la ”Marșul factorilor poștali” din județul Hunedoara în localitatea hunedoreană Costești* | ***31 iulie*** |
| *Participare la evenimentul cultural - istoric ,,Să-i cunoaștem pe străbunii noștri daco-romani!” - Festivalul antic „AQUA SACRA GERMISARA” în parcul de lângă „Termele Romane” din Geoagiu Băi* | ***31 iulie*** |
| *Participare la sărbătoarea tradițională în comuna hunedoreană Bulzeștii de Sus* | ***1 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 26 - 30 iulie, 2021

**M. Of. nr. 729/ 26 iulie 2021**

* **780 – Guvernul României -** Hotărâre privind modificarea anexei nr. 3 la Normele metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare, aprobate prin Hotărârea Guvernului nr. 1.294/2004
* **176 - Ministerul Agriculturii și Dezvoltării Rurale -** Ordin pentru aprobarea cantităților de motorină aferente perioadei 1 ianuarie 2021-31 martie 2021 determinate la plată și nedecontate de către Agenția de Plăți și Intervenție pentru Agricultură, ce beneficiază de ajutor de stat acordat sub formă de rambursare

**M. Of. nr. 731/ 26 iulie 2021**

* **82 – Guvernul României -** Ordonanță de urgență pentru completarea Legii cetățeniei române nr. 21/1991

**M. Of. nr. 732/ 26 iulie 2021**

* **220 – Parlamentul României -** Lege pentru modificarea anexei nr. I la Legea-cadru nr. 153/2017 privind salarizarea personalului plătit din fonduri publice
* **221 – Parlamentul României -** Lege pentru completarea Legii nr. 55/2020 privind unele măsuri pentru prevenirea și combaterea efectelor pandemiei de COVID-19
* **81** **– Guvernul României -** Ordonanță de urgență privind aprobarea metodelor de intervenție imediată pentru prevenirea și combaterea atacurilor exemplarelor de urs brun asupra persoanelor și bunurilor acestora, în intravilanul localităților, precum și pentru modificarea și completarea unor acte normative

**M. Of. nr. 736/ 27 iulie 2021**

* **175 – Ministerul Agriculturii și Dezvoltării Rurale -** Ordin pentru aprobarea Normelor metodologice privind condițiile de punere în aplicare a măsurii de ajutor pentru depozitarea vinului în situații de criză, eligibilă pentru finanțare în cadrul Programului național de sprijin în sectorul vitivinicol 2019-2023
* **51** - **Comitetul Național pentru Situații de Urgență** - Hotărâre pentru modificarea și completarea Hotărârii Comitetului Național pentru Situații de Urgență nr. 43/2021 privind aprobarea listei țărilor/teritoriilor de risc epidemiologic ridicat, criteriile pe baza cărora se stabilesc acestea, precum și a regulilor de aplicare a măsurii carantinei asupra persoanelor care sosesc din acestea în România

**M. Of. nr. 736/ 27 iulie 2021**

* **1379/3214 – Ministerul Sănătății/ Ministerul Culturii -** Ordin pentru modificarea și completarea anexei la Ordinul ministrului culturii și al ministrului sănătății nr. 3.245/1.805/2020 privind măsurile pentru prevenirea contaminării cu noul coronavirus SARS-CoV-2 și pentru asigurarea desfășurării activităților în condiții de siguranță sanitară în domeniul culturii

**M. Of. nr. 741/ 29 iulie 2021**

* **795 – Guvernul României -** Hotărâre pentru modificarea și completarea anexelor nr. 2 și 3 la Hotărârea Guvernului nr. 730/2021 privind prelungirea stării de alertă pe teritoriul României începând cu data de 12 iulie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

**M. Of. nr. 743/ 29 iulie 2021**

* **778 – Guvernul României -** Rectificare referitoare la Hotărârea Guvernului nr. 778/2021 privind alocarea unei sume din Fondul de intervenție la dispoziția Guvernului, prevăzut în bugetul de stat pe anul 2021, pentru unele unități administrativ-teritoriale afectate de calamitățile naturale

**M. Of. nr. 744/ 29 iulie 2021**

* **803 – Guvernul României -** Hotărâre privind aprobarea alocării unei sume din bugetul asigurărilor pentru șomaj pe anul 2021 pentru plata venitului lunar de completare de care beneficiază persoanele disponibilizate de la Societatea Complexul Energetic Hunedoara - S.A., în insolvență

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

NOUTĂȚI – Informații UTILE

Ce oportunități de finanțare vor exista pentru mediul de afaceri în cadrul PNRR

Ministrul Investițiilor și Proiectelor Europene, Cristian Ghinea, a participat ieri, 29 iulie 2021, la un eveniment organizat de Camera de Comerț, Industrie și Agricultură Franceză din România, unde a prezentat investițiile pentru instrumente financiare, care vor fi implementate cu sprijinul Băncii Europene de Investiții și Fondului European de Investiții, cât și investițiile prin PNRR.

În ceea ce privește digitalizarea IMM-urilor, ministrul a menționat faptul că va exista o schemă de ajutor de minimis de 100 de milioane de euro. Va exista, de asemenea, o suplimentare prin PNRR a „schemelor de ajutor de stat clasice, aprobate de către Comisia Europeană și gestionate de Ministerul de Finanțe, pe care cred că, companiile mari din România le cunosc, cu o prioritizare pe partea de digitalizare și economie verde”.

Acesta a precizat că este prevăzută o schemă de ajutor de minimis pentru securitate cibernetică și tehnologii avansate, precum și a unei scheme de ajutorare a companiilor românești să se listeze la bursă, care va presupune atât asistență tehnică, „se pot angaja oameni care să facă compania listabilă, cât și listarea propriu-zisă”.

O investiție de 350 de milioane de euro va fi îndreptată către micro-electronică, respectiv pentru a localiza producția de microelectronică în Europa. Valoarea ar putea fi suplimentată până la 400 de milioane de euro, conform ministrului.

Sursa: Facebook | Cristian Ghinea

\*

POC: Ordin pentru modificarea ghidului aferent Acțiunii 2.3.3 – Secțiunea E-Educație

Autoritatea de Management pentru Programul Operațional Competitivitate a publicat miercuri, 28 iulie 2021, Ordinul nr. 794/28.07.2021 pentru modificarea Ghidului Solicitantului aferent Acțiunii 2.3.3 – Îmbunătățirea conținutului digital și a infrastructurii TIC sistemice în domeniul e-educație, e-incluziune, e-sănătate și e-cultură – **SECȚIUNEA E-EDUCAŢIE**, Axa prioritară 2 – Tehnologia Informației şi Comunicațiilor (TIC) pentru o economie digitală competitivă, Prioritatea de investiții 2c. – Consolidarea aplicațiilor TIC pentru e-guvernare, e-învățare, e-incluziune, e-cultură, e-sănătate, Obiectiv specific OS2.4 – „Creșterea gradului de utilizare a Internetului”, Programul Operațional Competitivitate 2014-2020, aprobat prin Ordinul ministrului fondurilor europene nr. 2397/2018.

[**Descarcă**](https://www.fonduri-structurale.ro/descarca-document/33231) ordinul

Sursa: MIPE

\*

Comisia Europeană a adoptat noi orientări tehnice privind protecția contra schimbărilor climatice pentru proiectele de infrastructură

Ieri, 29 iulie 2021, Comisia Europeană a publicat noi orientări tehnice privind protecția contra schimbărilor climatice pentru proiectele de infrastructură pentru perioada 2021-2027.

Orientările au ca **obiectiv** contribuirea în procesul de integrare a considerentelor climatice în investițiile viitoare și în dezvoltarea proiectelor de infrastructură, de la clădiri, infrastructură de rețea la o gamă de sisteme și resurse concepute. Prin această abordare se dorește ca investitorii europeni instituționali și privați să poată lua decizii în cunoștință de cauză cu privire la proiectele considerate compatibile cu Acordul de la Paris și cu obiectivele UE în domeniul climei.

Conform comunicatului, orientările adoptate de Comisie vor ajuta Uniunea Europeană să realizeze Pactul ecologic european, să pună în aplicare cerințele prevăzute de Legislația europeană privind clima și să facă consumul UE mai ecologic. Orientările se aliniază cu o cale de reducere a emisiilor de gaze cu efect de seră de -55 % emisii nete până în 2030 și cu neutralitatea climatică până în 2050, respectând principiile „eficiența energetică pe primul loc" și „nu aduce prejudicii semnificative" și îndeplinesc cerințele prevăzute în legislație pentru mai multe fonduri ale UE, cum ar fi InvestEU, Mecanismul pentru Interconectarea Europei (MIE), Fondul European de Dezvoltare Regională (FEDR), Fondul de Coeziune (FC) și Fondul pentru o Tranziție Justă (FTJ).

Orientările tehnice adoptate de Comisie stabilesc principii și practici comune pentru identificarea, clasificarea și gestionarea riscurilor climatice fizice atunci când se planifică, se dezvoltă, se execută și se monitorizează proiecte și programe de infrastructură.

Procesul a fost împărțit în **doi piloni** (atenuare și adaptare) și **două etape** (monitorizare și analiză detaliată).

În mod specific, pentru infrastructura cu o durată de viață mai mare de 2050, orientările prevăd că exploatarea, întreținerea și dezafectarea finală a oricărui proiect ar trebui să se desfășoare într-un mod neutru din punct de vedere climatic, care poate include considerente de economie circulară, cum ar fi reciclarea sau reconfigurarea materialelor. Reziliența la schimbările climatice a noilor proiecte de infrastructură ar trebui asigurată prin măsuri adecvate de adaptare, pe baza unei evaluări a riscurilor climatice.

Sursa: Comisia Europeană

\*

Comisia Europeană a adoptat primul Acord de parteneriat pentru perioada de programare 2021-2027

Comisia Europeană a anunțat ieri, 29 iulie 2021, adoptarea **primului Acord de parteneriat pentru perioada de programare 2021-2027** pentru Grecia, în valoare de peste 21 de miliarde de euro.

**Acordul de parteneriat** cuprinde 22 de programe: 13 regionale și 9 naționale. Cele 13 programe regionale (combină Fondul european de dezvoltare regională și de dezvoltare - FEDR și Fondul social european plus) și corespund fiecărei regiuni administrative din Grecia.

**O economie verde și digitală**

Grecia a planificat investiții semnificative pentru eficiența energetică și reducerea emisiilor de carbon, precum și în măsuri de gestionare a deșeurilor și a apelor:

* 30% din FEDR;
* 55% din Fondul de coeziune.

Prin Acord au fost stabilite investiții și în:

* protecția biodiversității,
* moduri de transport multinaționale și mai durabile.

Conform comunicatului, Grecia și-a asumat, de asemenea, un angajament politic de a închide toate centralele electrice pe bază de lignit până în 2028, contribuind astfel în mod semnificativ la obiectivele UE și naționale privind neutralitatea climatică.

**Coeziune socială sporită**

Din document, Grecia va realiza promovarea coeziunii sociale prin investiții în:

* ocuparea forței de muncă,
* educație și formare de calitate și favorabilă incluziunii,
* competențe ecologice și digitale,
* servicii de incluziune socială de înaltă calitate.

**O abordare holistică a sectoarelor de pescuit, acvacultură și maritim**

Principalul obiectiv al abordării constă în promovarea rezilienței și tranzițiilor ecologice și digitale, 35% din resursele Fondului european pentru pescuit maritim și acvacultură vor fi alocate integrării obiectivelor climatice.

**O economie și o societate digitală**

Grecia a stabilit prin documentul transmis că va acorda prioritate investițiilor strategice atât în infrastructură, cât și în măsuri ușoare legate de digitalizarea întreprinderilor și a serviciilor publice și de modernizarea competențelor digitale la nivelul populației. Peste 38 % din fondurile FEDR urmează să sprijine cercetarea, inovarea și dezvoltarea întreprinderilor mici și mijlocii, pe baza unei noi și îmbunătățite strategii naționale/regionale de specializare inteligentă.

**Context**

În cadrul politicii de coeziune, fiecare stat membru trebuie să pregătească un acord de parteneriat în cooperare cu Comisia. Documentul trebuie să respectă principiile UE și să servească drept punct de referință pentru programarea investițiilor din fondurile politicii de coeziune și din Fondul european pentru pescuit și acvacultură maritimă (FEPAM), în cadrul financiar multianual. Acordurile vor defini strategia și prioritățile de investiții alese de fiecare stat membru și vor include liste cu programe naționale și regionale pe care și le propun să le pună în aplicare, precum și o alocare financiară anuală orientativă pentru fiecare program.

Statul elen este prima țară din UE care și-a prezentat documentul strategic de referință pentru implementarea unor investiții de peste21 de miliarde euro pentru coeziunea sa economică, socială și teritorială.

Sursa: Comisia Europeană

\*

SALTO Awards 2021: Competiție pentru organizațiile care lucrează cu tinerii din întreaga Europă

Competiția **SALTO Awards 2021** reprezintă o recunoaștere a implicării și activității acestor organizații și este, de asemenea, o ocazie pentru a inspira tinerii și alte organizații care se pot implica în programele Erasmus + și ESC.

Pentru competiția din acest an se așteaptă nominalizări ale proiectelor și inițiativelor care au în vedere următoarele categorii/arii de interes:

* **Transformarea digitală**: integrarea tehnologiilor digitale în societate, în general și în activitățile de învățare ale tinerilor, în special;
* **Mediu și acțiuni climatice**: demersuri către o Europă verde durabilă, prin implicarea tinerilor;
* **Educație media**: promovarea gândirii critice și a alfabetizării media pentru a încuraja participarea activă a tinerilor;
* **Solidaritate și voluntariat**: schimbarea în bine a Europei;
* **Participarea tinerilor**: modelarea democrației europene prin implicarea tinerilor.

Pot nominaliza proiecte:

* **Membrii echipei de proiect** și/sau **participanții** la acesta: persoane care au făcut parte sau au coordonat proiecte sau inițiative relevante (NU doar Erasmus+ sau ESC);
* **Agenții naționale** care implementează programele Erasmus + și ESC;
* **Instituții și organisme publice** (municipalități locale, centre de tineret, școli etc.), factorii de decizie care au implementat, finanțat sau facilitat proiectul sau procesele acestuia;
* **Organizații**: organizații, mișcări și grupuri care au condus proiecte pe teme relevante.

Proiectele câștigătoare, din fiecare categorie, vor primi un premiu în valoare de 700 euro, un loc pentru proiect în Colecția de proiecte Flagship și un videoclip promoțional despre proiectul dvs. pentru a fi distribuit în rețelele SALTO.

Termenul limită pentru înscrieri este 30 septembrie 2021.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/523/salto-awards-2021).

Sursa: Agenția Națională pentru Programe Comunitare în Domeniul Educației și Formării Profesionale (ANPCDEFP)

\*

Finanțare de 53,5 milioane de lei prin POIM pentru conservarea urșilor bruni din România

Ministerul Investițiilor și Proiectelor Europene a anunțat ieri, 28 iulie 2021, lansarea proiectului „Implementarea planului național de acțiune pentru conservarea populației de urs brun din România”.

Planul de acțiune va fi derulat cu sprijinul fondurilor europene, având o finanțare de **53.598.950 lei** prin **Programul Operațional Infrastructură Mare 2014-2020** (POIM) și include noi **măsuri menite să reducă conflictele om-urs și să mențină pe termen lung starea de conservare a acestei specii și a habitatului său**.

Prin proiect va fi monitorizată și estimată genetic **populația de urs brun** și vor fi achiziționate și instalate **sisteme de protecție a animalelor domestice**, **a culturilor agricole** și **a bunurilor materiale**. Proiectul prevede, de asemenea, înființarea unui complex pentru îngrijirea, reabilitarea și protecția ursului brun, concomitent cu creșterea gradului de educare, informare, comunicare și conștientizare a populației cu privire la ecologia și managementul speciei de urs brun.

Proiectul privind conservarea populației de urs brun va fi implementat de Ministerul Mediului, Apelor și Pădurilor, în parteneriat cu Regia Publică Locală a Pădurilor Kronstadt R.A., Regia Națională a Pădurilor Romsilva R.A. și Institutul Național de Cercetare-Dezvoltare în Silvicultură Marin Drăcea.

187 situri natura 2000 au drept obiectiv de conservare menținerea populației de urs brun și a habitatului său, într-o stare de conservare favorabilă, în coexistență cu oamenii.

Proiectul se va finaliza la sfârșitul anului 2023.

Sursa: MIPE

\*

MDLPA: Fonduri de la Guvern pentru asigurarea prefinanțării și contribuției proprii la investițiile cu finanțare europeană sau națională

Guvernul a alocat, în ședința de ieri, 28 iulie 2021, a executivului, 630 milioane de lei, sumă care poate fi împrumutată autorităților locale, pentru a asigura prefinanțarea și contribuția proprie la investițiile cu finanțare europeană sau națională, conform unui comunicat emis de Ministerul Dezvoltării, Lucrărilor Publice și Adminsitrației.

Ordonanța de urgență va asigura dezvoltarea localităților cu finanțare europeană și națională, fondurile necesare acoperirii cheltuielilor până în momentul decontării facturilor și să prevină pierderea investițiilor din cauza lipsei contribuției proprii, a subliniat ministrul. Sumele vor fi acordate sub forma unor împrumuturi din Trezoreria Statului, cu o dobândă preferențială.

UAT-urile și subdiviziunile administrativ-teritoriale pot solicita, inclusiv pentru asociațiile de dezvoltare intercomunitară, împrumuturi din venituri din privatizare, termenul limită fiind 1 noiembrie 2021. Solicitările vor fi depuse la direcțiile generale regionale ale finanțelor publice, administrațiile județene ale finanțelor publice, pentru a fi transmise Comisiei de autorizare a împrumuturilor locale.

Sursa: MDLPA

\*

Gala Dezvoltării Durabile 2021: Sunt invitate să se înscrie organizațiile care au derulat în ultimii 3 ani proiecte în domeniul educației!

Departamentul pentru Dezvoltare Durabilă din cadrul Secretariatului General al Guvernului a lansat o competiție națională adresată organizațiilor care au derulat, în ultimii 3 ani (respectiv în perioada 15 septembrie 2018 – 15 septembrie 2021) proiecte în **sfera educației**.

Pentru a fi eligibil, proiectul trebuie să permită beneficiarilor săi să înțeleagă contribuția conceptului de „dezvoltare durabilă” la domeniile esențiale ale vieții comunității și să încurajeze replicarea inițiativelor valoroase.

Competiția face parte dintr-un program de conștientizare și informare privind cele 17 Obiective de Dezvoltare Durabilă înscrise în Agenda 2030. Acest program se întinde pe durata a 7 ani și va premia în fiecare an campionii câte unui domeniu dintre următoarele: 1. Educație; 2. Echitate; 3. Sănătate; 4. Apă; 5. Schimbări climatice; 6. Consum și producție responsabile; 7. Digitalizare.

Organizațiile eligibile pentru competiție sunt:

* **ONG**: ONG-uri sau grupuri de inițiativă,
* **Școli**: Școli, licee, grădinițe, Inspectorate școlare județene, instituții de tipul „Palatul Copiilor”, „Casa Corpului Didactic” sau similar,
* **Universități și cercetare**: Universități și institute de cercetare & dezvoltare,
* **Administrație publică**: Instituții ale administrației publice locale și centrale (Primării, Direcțiile Judeţene pentru Sport şi Tineret, alte instituții ale administrației centrale sau locale, servicii deconcentrate),
* **Societăți comerciale**.

Organizațiile eligibile sunt invitate să se înscrie cu proiecte educaționale pe care le-au derulat în perioada 15 septembrie 2018 – 15 septembrie 2021, menționând legătura acestora cu cel puțin unul dintre următoarele Obiective ale Dezvoltării Durabile (ODD):

* ODD 1 - **fără sărăcie**
* ODD 4 - **educație de calitate pentru toți**
* ODD 5 - **egalitate de gen**
* ODD 10 - **inegalități reduse**
* ODD 11 - **orașe și comunități durabile**
* ODD 13 - **acțiune climatică**
* ODD 16 - **pace, justiție și instituții eficiente**

Cele 5 entități câștigătoare (câte una pentru fiecare categorie de concurs) vor fi considerate „campioni în educație”.

În luna noiembrie va avea loc o **Gală a Dezvoltării Durabile**, realizată în parteneriat cu TVR, în timpul căreia vor fi prezentați campionii. Acești vor beneficia și de profile de organizație, care vor fi promovate prin parteneriatul cu TVR.

Înscrierea în concurs se va face prin completarea, până pe **15 septembrie 2021** (23:59), a formularului de concurs ce poate fi accesat [**aici**](https://docs.google.com/forms/d/e/1FAIpQLScJ5XVeK7bLcagp91hwG_0hngsz_-GByaniqC6SOybmjA-FJg/viewform?pli=1&fbzx=-9107420098804952678).

Mai multe detalii privind competiția sunt disponibile [**aici**](http://dezvoltaredurabila.gov.ro/web/2021/07/22/gala-dezvoltarii-durabile-2021/).

Sursa: [www.fonduri-structurale.ro](http://www.fonduri-structurale.ro/)

\*

Comisia Europeană deschide o procedură de infringement împotriva a 12 state membre, printre care și România, pentru transpunerea normelor care interzic practicile comerciale neloiale

Comisia a deschis proceduri de încălcare a dreptului comunitar împotriva a 12 state membre pentru că nu a transpus normele UE care interzic practicile comerciale neloiale în sectorul agroalimentar. Directiva privind practicile comerciale neloiale în lanțul de aprovizionare agricolă și alimentară, adoptată la 17 aprilie 2019, asigură protecția tuturor fermierilor europeni, precum și a furnizorilor mici și mijlocii, împotriva a 16 practici comerciale neloiale de la cumpărătorii mai mari din aprovizionarea cu alimente lanţ.

Directiva acoperă produsele agricole și alimentare comercializate în lanțul de aprovizionare, interzicând pentru prima dată la nivelul UE astfel de practici neloiale impuse unilateral de către un partener comercial pe altul.

Termenul limită pentru transpunerea directivei în legislația națională a fost 1 mai 2021. În prezent, Bulgaria, Croația, Danemarca, Finlanda, Germania, Grecia, Ungaria, Irlanda, Letonia, Lituania, Luxemburg, Malta, Țările de Jos, Slovacia și Suedia au a notificat Comisiei că au adoptat toate măsurile necesare pentru transpunerea directivei, declarând astfel transpunerea completă. Franța și Estonia au informat că legislația lor transpune doar parțial directiva.

Comisia a trimis scrisori de punere în întârziere către Austria, Belgia, Cipru, Cehia, Estonia, Franța, Italia, Polonia, Portugalia, România, Slovenia și Spania, solicitându-le să adopte și să notifice măsurile relevante. Statele membre au acum două luni pentru a răspunde.

**Context**

În conformitate cu directiva, fermierii și furnizorii mici și mijlocii, precum și organizațiile care îi reprezintă, vor avea posibilitatea să depună plângeri împotriva acestor practici de la cumpărătorii lor. Statele membre ar trebui să instituie autorități naționale desemnate care se vor ocupa de reclamații. Confidențialitatea este protejată în conformitate cu aceste reguli pentru a evita orice posibilă represalii din partea cumpărătorilor.

Sursa: Comisia Europeană

\*

MDLPA: Programul de construire de creșe noi este gata de implementare

Ministrul dezvoltării, Cseke Attila, a anunțat, într-o conferință de presă susținută ieri, 27 iulie, la sediul ministerului, că este gata de implementare Programul de construire de creșe noi, lansat de Ministerul Dezvoltării, Lucrărilor Publice și Administrației.

Ministrul a subliniat că au fost prezentate proiectele tip, au fost elaborate studiile de fezabilitate, a fost modificată normativa de reglementare a construcțiilor de creșe, iar indicatorii tehnico-economici au fost aprobați, în această săptămână, de comisiile de specialitate. Astfel, primele cereri de finanțare pot fi analizate și avizate în următoarele săptămâni.

Până acum, ministerul a primit 128 de cereri de finanțare pentru construirea unor creșe noi de la primării din toată țara. Din bugetul național, dar și din fonduri europene, prin PNRR, au fost alocate 230 de milioane de euro pentru construirea de creșe noi.

Sursa: MDLPA

\*

Undă verde pentru încă 4 state membre să utilizeze fondurile pentru redresare și reziliență

Miniștrii economiei și finanțelor au aprobat ieri, 26 iulie 2021, evaluarea planurilor naționale de redresare și reziliență pentru Croația, Cipru, Lituania și Slovenia. Consiliul va adopta prin procedură scrisă deciziile sale de punere în aplicare privind aprobarea planurilor respective, la scurt timp după reuniunea informală a miniștrilor de ieri.

În urma adoptării formale a deciziilor, acest al doilea grup de state membre va fi în măsură să utilizeze fondurile instrumentului pentru a stimula redresarea economică în urma pandemiei de COVID-19. Toate cele patru state membre au solicitat o prefinanțare din fondurile care le-au fost alocate, care le vor fi puse la dispoziție după semnarea acordurilor bilaterale de grant și de împrumut.

Primele state care au primit undă verde în vederea utilizării fondurilor au fost Austria, Belgia, Danemarca, Franța, Germania, Grecia, Italia, Letonia, Luxemburg, Portugalia, Slovacia și Spania. Mai multe detalii sunt disponibile [**aici**](https://www.fonduri-structurale.ro/stiri/26760/unda-verde-pentru-primele-plati-destinate-redresarii-catre-12-state-membre).

Mecanismul de redresare și reziliență este programul de sprijin financiar la scară largă al UE ca reacție la provocările pe care pandemia le-a creat pentru economia europeană. Cele 672,5 miliarde euro ale mecanismului vor fi utilizate pentru a sprijini reformele și investițiile descrise în planurile de redresare și reziliență ale statelor membre.

**Reforme și investiții**

Deciziile Consiliului sunt precedate de evaluarea de către Comisie a planurilor naționale de redresare și reziliență. Planurile trebuie să respecte recomandările specifice fiecărei țări din 2019 și 2020 și să reflecte obiectivul general al UE de a crea o economie mai verde, mai digitală și mai competitivă.

Printre reformele și investițiile pe care **Croația** intenționează să le pună în aplicare pentru a atinge aceste obiective se numără îmbunătățirea gestionării apei și a deșeurilor, trecerea la mobilitatea durabilă și finanțarea infrastructurilor digitale în zonele rurale îndepărtate. **Ciprul** intenționează, printre altele, să reformeze piața energiei electrice și să faciliteze utilizarea energiei din surse regenerabile, precum și să îmbunătățească conectivitatea și soluțiile de e-guvernare.

Printre măsurile pe care **Lituania** le-a inclus în planul său de redresare și reziliență se numără o creștere a surselor regenerabile de energie locale, măsuri privind achizițiile publice ecologice și dezvoltarea în continuare a implementării rețelelor de foarte mare capacitate Slovenia intenționează să utilizeze o parte din sprijinul UE alocat pentru a investi în transportul durabil, pentru a debloca potențialul surselor regenerabile de energie și pentru a-și digitaliza în continuare sectorul public.

**Etapele următoare**

Plățile viitoare din cadrul mecanismului vor avea loc de îndată ce statele membre vor atinge obiectivele de etapă și țintele stabilite pentru fiecare investiție și reformă.

Sursa: Consiliul UE

\*

Comisia i-a atribuit României două noi proiecte vizând înfrățirea instituțională, în valoare de 2,9 milioane euro

România a câștigat două noi proiecte vizând înfrățirea instituțională (twinning), unul în Republica Moldova și unul în Tunisia, în valoare totală de 2,9 milioane euro, a transmis vineri, 23 iulie 2021, Ministerul Investițiilor și Proiectelor Europene. Proiectele, atribuite de către Comisia Europeană, prevede acordarea de asistență tehnică instituțională în domeniul bancar, respectiv al prevenirii corupției.

Autoritatea donatoare de asistență tehnică pentru Republica Moldova, în cadrul proiectului Consolidarea supravegherii, guvernanței corporative și gestionării riscurilor în sectorul financiar, este Consorțiul România – Olanda – Lituania.

Țara noastră, în calitate de lider de proiect, este reprezentată de Banca Naţională a României, Autoritatea de Supraveghere Financiară și Autoritatea Națională pentru Protecția Consumatorilor, având parteneri juniori De Nederlandsche Bank, Olanda și Lietuvos Bankas, Lituania. Acestea vor oferi asistență Băncii Naționale a Moldovei și Comisiei Naționale a Pieței Financiare din Republica Moldova pentru sprijin în implementarea unor reforme legate de Acordul de asociere UE-Moldova/Zona de Liber Schimb Aprofundat și Cuprinzător DCFTA /AA.

Experții Băncii Naționale a României au o vastă experiență în acordarea de asistență în cadrul proiectelor de twinning (înfrățire instituțională), după inițiative similare în Serbia, Georgia, Albania și Republica Moldova.

Valoarea proiectului este de 1,72 milioane euro. Va demara în luna septembrie a.c., având o durată de implementare de 24 luni.

Autoritatea donatoarea de asistență tehnică pentru Tunisia, în cadrul proiectului Sprijin instituțional pentru prevenirea corupţie, este Consorțiul Franța – Germania – România.

Ministerul Afacerilor Interne din România, prin Direcția Generală Anticorupţie și Deutsche Stiftung für Internationale Rechtliche Zusammenarbeit E.V. (IRZ), din Germania sunt parteneri juniori în proiectul de prevenire a corupției, al cărui lider este Agence Française Anticorruption (AFA), Franța.

Obiectivul principal al acestui proiect, de care va beneficia Instance Nationale de Lutte contre la Corruption (INLUCC), din Tunisia, este consolidarea sistemului și mecanismelor de prevenire și combatere a corupției, în conformitate cu acquis-ul UE, cu standardele internaționale și cu cele mai bune practici în domeniu, contribuind la consolidarea integrității și îmbunătățirea standardelor și principiilor de bună guvernare.

Experții Direcţiei Generale Anticorupţie din România au oferit și în trecut asistență instituțiilor beneficiare din Moldova, Serbia și Turcia.

Proiectul va demara tot în luna septembrie 2021, având o valoare de 1,2 milioane euro și o durată de implementare de 30 luni.

Managementul administrativ și financiar al celor doi noi proiecte de twinning va fi asigurat de Ministerul Investițiilor și Proiectelor Europene, prin Direcția Generală Mecanisme și Instrumente Financiare Europene Nerambursabile.

Sursa: MIPE

🏵

CONSULTĂRI

POCA: Ghidul aferent apelului dedicat implementării de măsuri de reformă în domeniul eticii și integrității, lansat în consultare publică

Ministerul Dezvoltării, Lucrărilor Publice şi Administrației, prin Autoritatea de Management a Programului Operațional Capacitate Administrativă (AM POCA), a lansat ieri, 26 iulie 2021, spre consultare publică, în cadrul Obiectivului specific 2.2. Creșterea transparenței, eticii și integrității în cadrul autorităților și instituțiilor publice, Ghidul solicitantului pentru IP23/2021 (MySMIS: POCA/949/2/2), **Sprijin pentru implementarea de măsuri de reformă în domeniul eticii și integrității**, împreună cu anexele acestuia.

Scopul acestui apel este de a sprijini Agenția Națională de Integritate în procesul de actualizare a cadrului legal din domeniul integrității și de a facilita procesul de declararea a averilor și a intereselor, în format electronic.

Poate solicita finanțare în cadrul acestui apel **Agenția Națională de Integritate**.

Pot fi **parteneri**următoarele categorii de instituții:

* autorități și instituții publice centrale;
* instituții de învățământ superior acreditate și de cercetare.

Apelul, în cadrul mecanismului non-competitiv, este cu **termen limită de depunere**și are o alocare financiară eligibilă orientativă de **8.000.000,00 lei.**

Acțiunile orientative prevăzute în program ce pot fi transpuse în activități în cadrul proiectelor:

**Capacitatea administrativă de a preveni și a reduce corupția**:

* actualizarea cadrului general pentru definirea și monitorizarea conformității cu normele de conduită;
* sprijinirea dezvoltării și implementării de mecanisme care să faciliteze punerea în aplicare a cadrului legal în domeniul eticii și integrităţii (ghiduri, manuale de bune practici, colecții de cazuri de testare, standarde de etică și integritate etc.);
* măsuri de sprijin pentru implementarea măsurilor anticorupție reglementate de legislația națională și monitorizate de către SNA;
* elaborarea de ghiduri de bune practici privind combaterea corupției, prevenirea conflictelor de interese;
* creşterea gradului de conştientizare publică şi campanii de educație anticorupție.

**Educație anticorupție**:

* creșterea nivelului de educație anticorupție pentru personalul din autoritățile și instituțiile publice (prin intermediul unor programe şi curricula specifice de formare profesională);
* cursuri de formare privind etica și integritatea care se adresează în special personalului din autoritățile și instituțiile publice (de exemplu, consilierii de etică, persoanele alese prin vot, personal de conducere).

[**Descarcă**](https://www.fonduri-structurale.ro/descarca-document/33223) ghidul

Părțile interesate pot transmite opinii și contribuții la îmbunătățirea acestui document la adresa de email [amdca@poca.ro](mailto:amdca@poca.ro) , până la data de **4 august 2021**, ora 23:59.

Sursa: AM POCA

🏵

APELURI – Finanțări

APIA: Se efectuează plățile aferente ajutorului de stat pentru motorina utilizată în agricultură trimestrul I / 2021

Agenția de Plăți şi Intervenție pentru Agricultură (APIA), prin Centrele Județene, a anunțat vineri, 30 iulie 2021, faptul că a început să efectueze plățile aferente ajutorului de stat pentru motorina utilizată în agricultură, perioada **01.01 – 31.03.2021** (trimestrul I/2021), în conformitate cu prevederile HG nr.1174/2014 și OMADR nr.1727/2015, cu modificările şi completările ulterioare.

Valoarea ajutorului de stat acordat sub formă de rambursare este de **87.413.469,00 lei** pentru un număr de **10.925 beneficiari**.

Valoarea nominală a ajutorului de stat pentru reducerea accizei la motorină pentru anul 2021 este de 1,572 lei/litru în conformitate cu art.2, alin (33 ) din H.G.nr.409/2021.

Sursa: APIA

\*

APIA va efectua plățile către beneficiarii ajutorului de stat în sectorul creșterii animalelor

Agenția de Plăți şi Intervenție pentru Agricultură (APIA), prin Centrele Județene, a anunțat ieri, 28 iulie 2021, că urmează să efectueze **plata ajutorului de stat în sectorul creșterii animalelor**, solicitat prin cererile de plată aferente serviciilor prestate în luna mai 2021.

**Valoarea totală**a ajutorului de stat este de 1.245.343,55 lei, pentru un număr de 27 solicitanți.

Suma autorizată la plată va fi acordată de la bugetul de stat, prin bugetul Ministerului Agriculturii și Dezvoltării Rurale (MADR), pentru solicitanții care au accesat această formă de ajutor de stat în conformitate cu prevederile Hotărârii de Guvern nr.1179/2014 privind instituirea unei scheme de ajutor de stat în sectorul creșterii animalelor, cu modificările şi completările ulterioare.

Sursa: APIA

\*

Mai puțin de o săptămână pentru depunerea ofertelor culturale în cadrul Programului ACCES 2021

Asociațiile, fundațiile, instituțiile de cultură de drept privat, precum și persoanele fizice autorizate au termen până la **3 august 2021** pentru transmiterea ofertelor culturale în vederea accesării de finanțări nerambursabile. Ofertele culturale sunt așteptate din domenii precum **teatru**, **muzică**, **dans**, **arte vizuale** și **patrimoniu imaterial**.

Finanțarea acordată este în valoare de **50.000 lei per proiect/acțiune culturală**, iar alocarea totală este în valoare de 1.000.000 lei.

Se pot acoperi cheltuilei precum costuri de producție, închirieri de spații și aparatură, onorarii, prestări servicii etc.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/510/programul-acces-2021).

Sursa: [www.fonduri-structurale.ro](http://www.fonduri-structurale.ro/)

\*

Suplimentare de buget pentru Programele Rabla și Rabla Plus

Administrația Fondului pentru Mediu a anunțat ieri, 26 iulie 2021, utilizarea integral a bugetelor pentru Programul Rabla Clasic și pentru Programul Rabla Plus, precum și suplimentarea valorilor destinate înscrierilor persoanelor fizice și bugetele totale:

* **Programul Rabla Clasic** pune la dispoziție suma de **5 milioane de lei pentru noi înscrieri**, începând de ieri, 26 iulie 2021, desfășurând în paralel demersuri pentru suplimentarea bugetului total al programului cu suma de 200 de milioane de lei, care va putea fi utilizată la începutul lunii septembrie 2021;
* Pentru **Programul Rabla Plus**, bugetul alocat persoanelor fizice a fost **suplimentat cu 20 de milioane de lei**, începând de ieri, 26 iulie 2021. De asemenea, bugetul total al programului va fi majorat cu 200 de milioane de lei în data de 21 august 2021.

**Context**

Persoanele care casează o mașină mai veche de 8 ani beneficiază în cadrul Programului Rabla Clasic de o primă de 7.500 lei la achiziționarea unei mașini noi. La prima de casare se poate adăuga un ecobonus de 1.500 de lei, dacă emisiile generate de noul autovehicul sunt reduse, iar în cazul în care motorul este unul hibrid, se adaugă un ecobonus în valoare de 3.000 de lei. Toate aceste bonificații se pot cumula, astfel că prin Programul Rabla Clasic, reducerea maximă poate ajunge la 12.000 de lei.

În cadrul Programului Rabla Plus, la achiziționarea un autoturism 100% electric, beneficiarul primește un ecotichet de 45.000 de lei (aproximativ 10.000 euro), la care se poate adăuga și prima de casare, în valoare de 7.500 lei pentru casarea mașinii mai vechi de 8 ani. Dacă beneficiarul predă spre casare un autovehicul uzat și achiziționează un autovehicul electric hibrid plug-in, acesta poate primi maximum 27.500 lei.

Sursa: AFM

\*

Doar câteva zile rămase pentru depunerea Cererilor de plată pentru accesarea Programului Național Apicol

Agenția de Plăți și Intervenție pentru Agricultură (APIA) a informat ieri, 26 iulie 2021, faptul că Cererile de plată pentru accesarea Programului Naţional Apicol (PNA) se pot depune până la data de **2 august 2021 inclusiv**, având în vedere că termenul limită de 31 iulie 2021 este zi nelucrătoare.

Numai solicitanții care au depus cererea de intenție până la data de 31 mai 2021, respectiv formele asociative apicole legal constituite pentru **măsura A** „Asistență tehnică pentru apicultori și organizațiile de apicultori”, și apicultorii pentru **acțiunile C.4**. „Achiziționarea de mijloace de transport apicol fără autopropulsie – remorcă apicolă/pavilion apicol şi mijloace fără autopropulsie de încărcare–descărcare a stupilor în pastoral”, respectiv **D.3. 1** „Achiziționarea de accesorii apicole de către stupinele de elită/multiplicare” au dreptul să depună cererea de plată prin care vor solicita sprijin pentru acelaşi produs/produse din cererea de intenţie.

Valoarea sprijinului financiar alocat anului 2021 pentru Programul Naţional Apicol este de **59.215 mii lei**.

Sursa: APIA

\*

Înscrie-ți ideea la FLIGHT Hackathon! 3 soluții de tehnologie din verticalele „Smart city”, „Turism și ospitalitate” și „Cultură și industrii creative” vor fi premiate cu câte 5.000 de euro

Vrei să te implici și să propui soluții care generează schimbare în comunitate? Îți dorești să-ți vezi ideile implementate și funcționale?

Înscrie-te la [**FLIGHT Hackathon**](https://flight-festival.com/hackathon/)**!**Timp de 3 zile, între 23-25 august 2021, programatori, specialiști, investitori, autorități publice și reprezentanți ai mediului de afaceri vor identifica împreună soluții care răspund provocărilor Timișoarei în contextul în care aceasta va fi Capitală Culturală Europenă în 2023.

[**FLIGHT Hackathon**](https://flight-festival.com/hackathon/) vine în ajutorul dezvoltării unor soluții de tehnologie pe 3 verticale, relevante și cu impact social în comunitate, respectiv **Smart city, Turism și ospitalitate, Cultură și industrii creative**.

**Smart city**

* verticală dezvoltată în parteneriat cu Continental;
* presupune crearea unor soluții de mobilitate smart pentru orașe inteligente și conectate la viitor;
* propunerile pot fi atât soluții software, cât și un mix de hardware și software, IoT (Internet of Things), open data, smart transportation.

**Turism și ospitalitate**

* soluții tehnice care vin în ajutorul industriei HoReCA și ospitalitate (hoteluri, restaurante etc);
* crearea și promovarea unor mecanisme de atragere a turiștilor în Timișoara și regiune;
* promovarea culturii locale pentru turiști și crearea unei experiențe dinamice.

**Cultură și industrii creative**

* verticală dezvoltată în parteneriat cu Primăria Timișoara;
* crearea unor soluții tehnice care sprijină comunitatea creativă culturală locală (artiști, fotografi, artizani, pictori, etc);
* propuneri de soluții pentru instituții locale culturale.

Soluțiile pot fi de tipul **aplicațiilor mobile**, **platforme și website-uri** și **dispozitive hardware**.

Vor fi premiate 3 soluții, fiecare premiu fiind în valoare de 5.000 euro.

**Are you ready to hack?**Înscrierile se pot face [**aici**](https://flight-festival.com/hackathon/).

\*\*\*

Evenimentul este realizat cu sprijinul Primăriei Municipiului Timișoara, fonduri-structurale.ro și CoWork Timișoara. Partenerii oficiali ai evenimentului sunt ATOS, Continental, BCR, InnovX, Iulius Town, start-up.ro, Toluna, Universitatea Politehnică Timișoara, Universitatea de Vest din Timișoara.

\*

Cererile de plată pentru rambursarea ajutorului de stat pentru cantităţile de motorină achiziţionate şi utilizate în agricultură pot fi depuse până la 2 august 2021

Agenția de Plăți și Intervenție pentru Agricultură reamintește potenţialilor beneficiari că primește Cereri de plată pentru rambursarea ajutorului de stat pentru cantităţile de motorină achiziţionate şi utilizate în agricultură, aferente perioadei 01.04. – 30.06.2021 (trim. II al anului 2021), în conformitate cu HG nr.1174/2014 și OMADR 1727/2015 cu modificările și completările ulterioare.

**Având în vedere faptul că ultima zi de depunere al cererilor de plată este 31.07.2021, iar aceasta este zi nelucrătoare, termenul de depunere se prelungește până pe data de 02.08.2021 inclusiv**, în conformitate cu prevederile art.12 din Regulament Delegat UE nr. 640/2014 şi ale Codului de Procedură Civilă: „În cazul în care data limită de depunere a unei cereri de ajutor, a unei cereri de sprijin, a unei cereri de plată sau a altor declarații sau a oricăror documente justificative sau contracte sau data limită pentru modificări aduse cererii unice sau cererii de plată este o zi de sărbătoare legală, o sâmbătă sau o duminică, termenul limită se prelungeşte până în prima zi lucrătoare care urmează.”

Cererile se transmit prin mijloace electronice, dar si pe suport de hârtie, la Centrele Judeţene ale Agenției de Plăţi şi Intervenţie pentru Agricultură, respectiv al Municipiului Bucureşti, de către administratorul/reprezentantul legal sau împuternicitul acestuia, însoţite de următoarele documente:

Pentru sectorul vegetal:

* situația centralizatoare a cantităților de motorină utilizate la lucrări mecanizate, aferente perioadei pentru care solicită acordarea ajutorul de stat prin rambursare, întocmită conform modelului prevăzut în anexa nr.9 (OMADR nr.1727/2015, cu modificările și completările ulterioare);
* copie a facturilor/bonurilor fiscale de cumpărare a motorinei emise de vânzător pe numele solicitanților;
* documente care dovedesc cantitatea de ciuperci produsă, după caz;
* documente justificative dacă au intervenit modificări față de cererea de acord pentru finanțare.

Pentru sectorul zootehnic:

* situația centralizatoare a cantităților de motorină utilizate pentru sectorul zootehnic, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa nr.9 (OMADR nr.1727/2015 cu modificările și completările ulterioare;
* copie a facturilor/bonurilor fiscale de cumpărare a motorinei emise de vânzător pe numele solicitanților;
* situația privind calculul efectivului rulat/efectivului mediu realizat, întocmită de beneficiar și vizată de medicul împuternicit de liberă practică, după caz, întocmită conform modelului prevăzut în anexa nr.10 ( OMADR nr.1727/2015, cu modificările și completările ulterioare);
* copie de pe cererea depusă de către apicultori la consiliul local în vederea asigurării acestora de vetre de stupină temporare sau permanente;
* documente justificative dacă au intervenit modificări față de cererea de acord pentru finanțare.

Pentru sectorul îmbunătățiri funciare:

* situația centralizatoare a cantităților de motorină utilizate pentru irigații, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa nr.9 ( OMADR nr.1727/2015 cu modificările și completările ulterioare);
* copie a facturilor/bonurilor fiscale de cumpărare a motorinei emise de vânzător pe numele solicitanților;
* situația centralizatoare a cantităților de apă pentru irigații, întocmită conform modelului prevăzut în anexa nr.11 (OMADR nr.1727/2015, cu modificările și completările ulterioare);
* copie a facturilor de apă din care să reiasă volumul de apă consumat de către beneficiar/procesul-verbal de confirmare a volumului de apă livrat pentru irigații, întocmit de către orice furnizor de apă de irigații;
* situația suprafețelor irigate, pe structuri de culturi, aferentă perioadei pentru care se solicită ajutorul de stat;
* documente justificative dacă au intervenit modificări față de cererea de acord pentru finanțare.


Toate documentele depuse în copie vor fi certificate pentru conformitate cu originalul de către solicitantul sprijinului, însușite prin semnatură și vor purta sintagma “conform cu originalul”.

În conformitate cu HG nr. 409/2021, pentru anul 2021, diferenţa dintre nivelul de 1.674,55 lei/1.000 litri al accizei şi rata accizei reduse este în cuantum unitar de 1,572 lei/litru şi se acordă ca ajutor de stat sub formă de rambursare.

Sursa: APIA

🏵

Din actualitatea europeană

Protecția consumatorilor: Comisia și autoritățile naționale de protecție a consumatorilor solicită companiei Google să fie mai transparentă

Comisia și [autoritățile responsabile de cooperarea în materie de protecție a consumatorilor](https://ec.europa.eu/info/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en) au trimis o scrisoare companiei Google în care i se solicită să fie mai transparentă și să respecte legislația UE.

Comisia și [autoritățile responsabile de cooperarea în materie de protecție a consumatorilor](https://ec.europa.eu/info/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en)[Căutați traducerile disponibile pentru linkul precedentEN**•••**](javascript:void(0)), sub conducerea Autorității pentru Consumatori și Piețe din Țările de Jos și a Direcției Generale pentru Inspecție Economică din Belgia, au trimis o scrisoare companiei Google în care i se solicită să fie mai transparentă și să respecte legislația UE.

Consumatorii trebuie să știe cum stabilește motorul de căutare online al Google ordinea în care se afișează rezultatele căutării lor și dacă plățile pot influența această ordine. Prețurile zborurilor și ale hotelurilor prezentate pe Google ar trebui să fie prețurile finale și să includă comisioane sau taxe care să poată fi calculate în mod rezonabil în avans. În plus, Google ar trebui să revizuiască condițiile standard ale Google Store, deoarece Rețeaua de cooperare pentru protecția consumatorilor a constatat că, în unele cazuri, există un dezechilibru semnificativ între drepturile comerciantului și cele ale consumatorului, în detrimentul acestuia din urmă. În plus, atunci când autoritățile pentru protecția consumatorilor raportează conținuturi care încalcă normele de protecție a consumatorilor, Google ar trebui să elimine sau să blocheze mai rapid accesul la astfel de conținuturi.

Comisarul pentru justiție, Didier **Reynders**, a declarat la rândul său: „Consumatorii dinUE nu pot fi induși în eroare atunci când utilizează motoare de căutare pentru a-și planifica vacanțele. Trebuie să le oferim consumatorilor posibilitatea de a alege pe baza unor informații transparente și imparțiale.”


Se așteaptă caGoogle să ia măsurile necesare și să comunice Comisiei și autorităților pentru protecția consumatorilor modificările practicilor sale în următoarele două luni. Comisia va sprijini autoritățile naționale pentru protecția consumatorilor în ceea ce privește evaluarea răspunsului din partea companiei Google, ținând seama de angajamentele de a-și modifica site-urile web și serviciile asumate de Google. În cazul în care angajamentele asumate de Google nu vor fi considerate suficiente, va avea loc un dialog ulterior.

Autoritățile naționale pot decide, în ultimă instanță, să impună sancțiuni. Mai multe informații sunt disponibile [aici](https://ec.europa.eu/info/live-work-travel-eu/consumer-rights-and-complaints/enforcement-consumer-protection/coordinated-actions/social-media-and-search-engines_en)[Căutați traducerile disponibile pentru linkul precedentEN**•••**](javascript:void(0)).

\*

Raportul Centrului Comun de Cercetare: fenomenul singurătății s-a dublat în întreaga UE de când s-a declanșat pandemia

Potrivit unui [raport](https://publications.jrc.ec.europa.eu/repository/handle/JRC125873) al Centrului Comun de Cercetare (JRC) al Comisiei, prezentat astăzi, 26 iulie, unul din patru cetățeni ai UE a raportat că se simte izolat în primele luni ale pandemiei de COVID-19.

Raportul conține cele mai recente dovezi științifice privind singurătatea și izolarea socială în UE și analizează [studiul realizat](https://www.eurofound.europa.eu/data/covid-19/quality-of-life) de Fundația Europeană pentru Îmbunătățirea Condițiilor de Viață și de Muncă, care arată că sentimentele de singurătate s-au dublat în rândul tuturor grupelor de vârstă în primele luni ale pandemiei. S-a înregistrat o creștere de patru ori a sentimentului de singurătate în rândul tinerilor cu vârste cuprinse între 18 și 35 de ani, comparativ cu 2016.

Acoperirea mediatică, în întreaga UE, a fenomenului singurătății s-a dublat și în timpul pandemiei, gradul de conștientizare a problemei variind foarte mult de la un stat membru la altul. Raportul JRC analizează inițiativele de combatere a singurătății în 10 state membre ale UE.

Vicepreședinta pentru democrație și demografie, Dubravka **Šuica**, a declarat: Pandemiade coronavirus a adus în prim-plan probleme precum singurătatea și izolarea socială. Aceste sentimente existau deja, dar publicul a fost mai puțin conștient de ele. Cu ajutorul acestui nou raport, putem începe să înțelegem și să abordăm mai bine aceste probleme. La acesta se adaugă alte inițiative, precum Cartea verde privind îmbătrânirea, prin intermediul cărora avem ocazia de a reflecta asupra modului în care putem construi împreună o societate mai rezilientă și mai coezivă și o UE mai apropiată de cetățenii săi.

Comisarul pentru inovare, cercetare, cultură, educație și tineret, Mariya **Gabriel**, a adăugat: Singurătatea este o provocare care îi afectează din ce în ce mai mult pe tinerii noștri. Dar, pentru a aborda orice provocare în mod eficient, trebuie mai întâi să o înțelegem. Oamenii noștri de știință din cadrul Centrului Comun de Cercetare oferă informații valoroase cu privire la singurătate și la modul în care oamenii au fost afectați de pandemie. Acest nou raport ne oferă un punct de pornire pentru o analiză mai amplă, astfel încât singurătatea și izolarea socială să poată fi înțelese și abordate pe deplin în Europa.”

Raportul constituie primul pas al unei colaborări mai ample între Parlamentul European și Comisie. Proiectul va include o nouă colectare de date la nivelul UE privind singurătatea, care urmează să se desfășoare în 2022, precum și crearea unei platforme web pentru monitorizarea singurătății de-a lungul timpului și în întreaga Europă. Consultați raportul complet [aici](https://publications.jrc.ec.europa.eu/repository/handle/JRC125873).

\*

Drepturile de autor: Comisia invită statele membre să respecte normele UE privind drepturile de autor pe piața unică digitală

Drepturile de autor: Comisia invită statele membre să respecte normele UE privind drepturile de autor pe piața unică digitală

Comisia a solicitat, în 26 iulie, Austriei, Belgiei, Bulgariei, Ciprului, Cehiei, Danemarcei, Estoniei, Greciei, Spaniei, Finlandei, Franței, Croației, Irlandei, Italiei, Lituaniei, Luxemburgului, Letoniei, Poloniei, Portugaliei, României, Suediei, Sloveniei și Slovacieisă comunice informații cu privire la modul în care dispozițiile cuprinse în Directiva privind drepturile de autor pe piața unică digitală [(Directiva (UE) 2019/790)](https://eur-lex.europa.eu/legal-content/FR/TXT/?uri=celex:32019L0790)[Căutați traducerile disponibile pentru linkul precedentFR**•••**](javascript:void(0)) sunt transpuse în legislațiile lor naționale.

Comisia Europeană a solicitat, de asemenea, în 26 iulie, Austriei, Belgiei, Bulgariei, Ciprului, Cehiei, Estoniei, Greciei, Spaniei, Finlandei, Franței, Croației, Irlandei, Italiei, Lituaniei, Luxemburgului, Letoniei, Poloniei, Portugaliei, României, Sloveniei și Slovacieisă comunice informații cu privire la modul în care [Directiva (UE) 2019/789](https://eur-lex.europa.eu/legal-content/FR/TXT/?uri=celex%3A32019L0789)[Căutați traducerile disponibile pentru linkul precedentFR**•••**](javascript:void(0)) privind transmisiile online ale programelor de televiziune și radioeste transpusă în legislațiile lor naționale.

Întrucât statele membre sus-menționate nu au comunicat măsurile naționale de transpunere sau au făcut-o doar parțial, Comisia a decis ieri, 26 iulie, să inițieze proceduri de constatare a neîndeplinirii obligațiilor prin trimiterea de scrisori de punere în întârziere.

Cele două directive sunt menite să modernizeze normele UE privind drepturile de autor și să le permită consumatorilor și creatorilor să profite la maximum de lumea digitală. Acestea consolidează poziția industriilor creative, permit utilizări digitale lărgite în domenii cheie ale societății și facilitează distribuirea de programe de radio și televiziune în întreaga UE. Termenul pentru transpunerea acestor directive în legislația națională a fost 7 iunie 2021.

Aceste state membre au acum la dispoziție două luni pentru a răspunde la scrisori și pentru a lua măsurile necesare. În absența unui răspuns satisfăcător, Comisia poate decide să emită avize motivate.

\*

Declarația președintei von der Leyen privind o nouă etapă importantă în strategia UE privind vaccinurile

Declarația președintei von der Leyen privind o nouă etapă importantă în strategia UE privind vaccinurile.

„Uniunea Europeană s-a ținut de cuvânt și a făcut ceea ce trebuia.

Ne-am propus să protejăm 70% dintre adulții din UE cu cel puțin o doză de vaccin în luna iulie.

Astăzi ne-am atins obiectivul. Iar 57% dintre adulți sunt deja pe deplin protejați cu două doze de vaccin.   
Aceste cifre plasează Europa printre liderii mondiali.

Procesul de recuperare a decalajelor a fost foarte reușit, dar trebuie să continuăm eforturile.

Varianta delta este foarte periculoasă. Prin urmare, fac apel către toți cei care au posibilitatea să se vaccineze. Pentru propria sănătate și pentru a-i proteja pe ceilalți.

UE va continua să furnizeze cantități suficiente de vaccinuri", a declarat președinta Comisiei Europene, Ursula von der Leyen

\*

Comisia semnează un contract de achiziție a unui tratament cu anticorpi monoclonali

Ieri, 27 iulie, Comisia a semnat un contract-cadru de achiziții publice comune cu compania Glaxo Smith Kline pentru furnizarea de sotrovimab (VIR-7831), o terapie experimentală cu anticorpi monoclonali, dezvoltată în colaborare cu VIR Biotechnology.

Acesta face parte din [primul portofoliu de cinci tratamente promițătoare anunțat de Comisie în iunie 2021](https://ec.europa.eu/commission/presscorner/detail/en/ip_21_3299)[Căutați traducerile disponibile pentru linkul precedentEN**•••**](javascript:void(0)) și este, în prezent, în curs de revizuire continuă de către Agenția Europeană pentru Medicamente.

16 state membre ale UE participă la achizițiile publice pentru achiziționarea a până la 220.000 de tratamente. Sotrovimab poate fi utilizat pentru tratamentul pacienților cu coronavirus cu simptome ușoare care nu necesită oxigen suplimentar, dar care prezintă un risc ridicat de a evolua către o formă severă de COVID-19. Studiile în curs sugerează că tratamentul timpuriu poate reduce numărul de pacienți care evoluează către forme mai severe și care necesită spitalizare sau internare în unitățile de terapie intensivă.

Stella **Kyriakides**, comisarul pentru sănătate și siguranță alimentară, a declarat: „În [strategia noastră de combatere a COVID-19](https://ec.europa.eu/commission/presscorner/detail/en/ip_21_2201)[Căutați traducerile disponibile pentru linkul precedentEN**•••**](javascript:void(0)), ne-am angajat să dispunem de cel puțin trei noi tratamente autorizate până în luna octombrie. În prezent, încheiem un al doilea contract-cadru care le oferă pacienților tratamente cu anticorpi monoclonali. Pe lângă vaccinuri, schemele de tratament sigure și eficace vor juca un rol esențial în revenirea Europei la o nouă normalitate.”

Anticorpii monoclonali sunt proteine concepute în laborator care imită capacitatea sistemului imunitar de a combate coronavirusul. Aceștia se prind de proteina spike și blochează astfel legătura virusului cu celulele umane. Comisia Europeană a încheiat aproape 200 de contracte pentru diferite contramăsuri medicale, în valoare de peste 12 miliarde EUR. În temeiul contractului-cadru actual cu Glaxo Smith Kline, statele membre pot achiziționa sotrovimab (VIR-7831) dacă și atunci când este necesar, după ce au primit fie o autorizație de utilizare de urgență în statul membru în cauză, fie o autorizație (condiționată) de punere pe piață la nivelul UE din partea Agenției Europene pentru Medicamente.

Informații suplimentare pot fi găsite [aici](https://ec.europa.eu/info/live-work-travel-eu/coronavirus-response/public-health_en#ensuringtheavailabilityofsuppliesandequipment).

\*

Securitate cibernetică: toate statele membre ale UE se angajează să construiască o infrastructură de comunicații cuantice

Toate statele membre s-au angajat să conlucreze, împreună cu Comisia Europeană și cu Agenția Spațială Europeană, pentru a construi [EuroQCI](https://digital-strategy.ec.europa.eu/en/policies/european-quantum-communication-infrastructure-euroqci), o infrastructură securizată de comunicații cuantice care va acoperi întreaga UE.

Odată cu recenta semnare, de către Irlanda, a [declarației politice](https://digital-strategy.ec.europa.eu/en/news/future-quantum-eu-countries-plan-ultra-secure-communication-network)[Căutați traducerile disponibile pentru linkul precedentEN**•••**](javascript:void(0)) de stimulare a capacităților europene în domeniul tehnologiilor cuantice, al securității cibernetice și al competitivității industriale, toate statele membre s-au angajat să conlucreze, împreună cu Comisia Europeană și cu Agenția Spațială Europeană, pentru a construi [EuroQCI](https://digital-strategy.ec.europa.eu/en/policies/european-quantum-communication-infrastructure-euroqci)[Căutați traducerile disponibile pentru linkul precedentEN**•••**](javascript:void(0)), o infrastructură securizată de comunicații cuantice care va acoperi întreaga UE.

Astfel de rețele securizate de comunicații de înaltă performanță vor fi esențiale pentru a răspunde nevoilor Europei în materie de securitate cibernetică în anii următori.

Margrethe **Vestager**, vicepreședinta executivă pentru o Europă pregătită pentru era digitală, a declarat: Constat cu mare bucurie că toate statele membre ale UE formează un front comun și semnează declarația EuroQCI – Inițiativa europeană privind infrastructura de comunicații cuantice –, o bază foarte solidă pentru planurile Europei de a deveni un actor major în comunicațiile cuantice. Astfel, îi încurajez pe toți să fie ambițioși în activitățile lor, întrucât rețelele naționale puternice vor constitui fundamentul EuroQCI.

Comisarul pentru piața internă, Thierry **Breton**, a adăugat: După cum am constatat recent, securitatea cibernetică este, mai mult ca oricând, o componentă esențială a suveranității noastre digitale. Mă bucur foarte mult să constat că toate statele membre fac parte, în prezent, din inițiativa EuroQCI, o componentă-cheie a viitoarei noastre inițiative privind conectivitatea sigură, care le va permite tuturor europenilor să aibă acces la servicii de comunicații protejate și fiabile.

EuroQCI va face parte dintr-o acțiune mai amplă a Comisiei de lansare a unui sistem de conectivitate securizată prin satelit care va pune la dispoziție banda largă de mare viteză peste tot în Europa. Acest plan va furniza servicii de conectivitate fiabile și eficiente din punctul de vedere al costurilor, cu o securitate digitală sporită. Ca atare, EuroQCI va completa infrastructurile de comunicații existente cu un nivel suplimentar de securitate bazat pe principiile mecanicii cuantice – de exemplu, prin furnizarea de servicii bazate pe distribuția cheilor cuantice, o formă de criptare foarte sigură.

Mai multe informații sunt disponibile [aici](http://digital-strategy.ec.europa.eu/en/news-redirect/717897)[Căutați traducerile disponibile pentru linkul precedentEN**•••**](javascript:void(0)).

\*

Concentrări economice: Comisia aprobă achiziționarea Telekom Romania de către Orange, sub rezerva îndeplinirii anumitor condiții

Comisia Europeană a aprobat, în temeiul Regulamentului UE privind concentrările economice, achiziția propusă a Telekom Romania Communications („TKR”) de către Orange SA („Orange”).

Aprobarea este condiționată de cesionarea participației minoritare de 30 % a TKR în Telekom Romania Mobile Communications („TRMC”), care este un concurent direct al Orange.

Vicepreședinta executivă Margrethe **Vestager**, responsabilă cu politica în domeniul concurenței, a declarat: „Europenii trebuie să aibă acces la servicii de comunicații rapide și fiabile și la o panoplie suficientă de soluții alternative pe piață. Grație acestei decizii și angajamentelor propuse de Orange, piața telecomunicațiilor din România va continua să ofere servicii de comunicații de înaltă calitate la prețuri competitive.”

**Orange**, prin intermediul filialelor sale din România, precum și **TKR** furnizează servicii de telecomunicații în România la nivelul atât al comerțului cu amănuntul, cât și al celui cu ridicata. Principalele activități ale Orange sunt legate de telecomunicațiile mobile, în timp ce TKR își desfășoară activitatea în principal în domeniul telecomunicațiilor fixe și al televiziunii. TKR este controlată indirect de Deutsche Telekom („DT”) și deține o participație minoritară de 30 % în TRMC, unul dintre cei patru operatori principali de telefonie mobilă prezenți în România.

**Ancheta Comisiei**

Ca urmare a anchetei desfășurate, Comisia a constatat că tranzacția, astfel cum a fost notificată inițial, ar fi ridicat probleme serioase de concurență pe piața furnizării cu amănuntul a serviciilor de telecomunicații mobile. Mai precis, Orange ar fi achiziționat participația minoritară de 30 % a TKR în TRMC, unul dintre principalii săi concurenți de pe această piață. Acest lucru ar fi putut reduce stimulentele Orange de a concura cu TRMC, ar fi oferit Orange acces la informații sensibile din punct de vedere comercial referitoare la concurentul său și i-ar fi permis să blocheze investițiile importante ale TRMC sau achiziționarea operatorului de către un cumpărător strategic.

În plus, Comisia a investigat potențialele probleme de concurență pe alte piețe, cum ar fi piața furnizării de servicii convergente fixe și mobile („FMC”), piața cu amănuntul pentru servicii de conectivitate destinate clienților profesionali, precum și piața cu ridicata pentru furnizarea și achiziționarea de canale de televiziune.

Pe toate aceste piețe, Comisia a constatat că entitatea rezultată în urma concentrării s-ar confrunta în continuare cu o concurență semnificativă din partea altor actori, iar clienții ar dispune de soluții alternative suficiente. În special în ceea ce privește serviciile FMC, tranzacția ar aduce beneficii, permițându-i entității rezultate în urma concentrării să ofere acest tip de servicii într-un mod mai eficient.

**Măsurile corective propuse**

Pentru a răspunde preocupărilor în materie de concurență identificate de Comisie în legătură cu propunerea de achiziție de către Orange a participației minoritare în proporție de 30 % în TRMC, Orange s-a oferit:

* să cesioneze participația minoritară de 30 % deținută de TKR în TRMC către Hellenic Telecommunications Organisation S.A. („OTE”), care este acționarul majoritar actual al TRMC și o filială a DT;
* să nu implementeze tranzacția înainte ca TKR și OTE să ajungă la un acord obligatoriu privind cesionarea, înaintea aprobării de către Comisie atât a desemnării OTE în calitate de cumpărător adecvat, cât și a aprobării acordului de cesionare și, în cele din urmă, înainte ca participația minoritară să fie transferată către OTE.

Aceste angajamente structurale elimină pe deplin preocupările în materie de concurență identificate de Comisie pe piața furnizării cu amănuntul a serviciilor de telecomunicații mobile. Prin urmare, Comisia a concluzionat că tranzacția propusă, astfel cum a fost modificată prin angajamente, nu mai ridică probleme de concurență. Decizia este condiționată de respectarea deplină a angajamentelor.

**Informații despre întreprinderi și produse**

**Orange** este un operator global de telecomunicații, care își desfășoară activitatea în România prin intermediul filialelor sale Orange Romania S.A. și Orange Business Romania S.A., oferind în principal servicii de telecomunicații mobile bazate pe propria rețea mobilă și, într-o măsură foarte limitată, servicii de telefonie fixă, internet fix și televiziune care se bazează aproape exclusiv pe infrastructuri terțe.

**TKR** este un furnizor de servicii de telecomunicații fixe, de servicii de televiziune și de pachete multiplay pentru clienți casnici și noncasnici, de servicii cu ridicata pentru alți operatori de telecomunicații și, într-o măsură foarte limitată, de servicii de telecomunicații mobile în calitate de operator mobil virtual pe baza unui contract cu TRMC.

**Normele și procedurile în materie de control al concentrărilor economice**

Tranzacția a fost notificată Comisiei la data de 8 iunie 2021.

Comisia are îndatorirea de a examina concentrările și achizițiile în care sunt implicate întreprinderi a căror cifră de afaceri depășește anumite praguri (a se vedea articolul 1 din [Regulamentul privind concentrările economice](http://ec.europa.eu/competition/mergers/legislation/regulations.html)) și de a preveni concentrările care ar afecta semnificativ concurența efectivă din SEE sau din orice parte substanțială a acestui spațiu.

Marea majoritate a concentrărilor notificate nu ridică probleme de concurență și sunt autorizate după o analiză de rutină. Din momentul notificării unei tranzacții, Comisia are, în general, 25 de zile lucrătoare, în total, pentru a decide dacă acordă aprobarea (faza I) sau începe o investigație detaliată (faza II). Acest termen este prelungit la 35 de zile lucrătoare în cazurile în care părțile prezintă măsuri corective, ca de exemplu în acest caz.

Mai multe informații vor fi disponibile pe site-ul web al Comisiei dedicat [concurenței](http://ec.europa.eu/competition/index_en.html)[Căutați traducerile disponibile pentru linkul precedentEN**•••**](javascript:void(0)), în [registrul public al cazurilor](http://ec.europa.eu/competition/elojade/isef/index.cfm), gestionat de Comisie, la numărul de caz [M.10153](https://ec.europa.eu/competition/elojade/isef/case_details.cfm?proc_code=2_M_10153).

\*

Coronavirus: UE acordă sprijin statelor membre pentru transportul de produse de primă necesitate

Comisia continuă să acorde sprijin financiar prin intermediul pachetului privind mobilitatea din cadrul Instrumentului dedicat sprijinului de urgență.

Comisia continuă să acorde sprijin financiar prin intermediul pachetului privind mobilitatea din cadrul Instrumentului dedicat sprijinului de urgență, punând la dispoziția unui număr de șase state membre finanțări de peste 14 milioane EUR pentru transportul de materiale folosite pentru vaccinarea împotriva COVID-19 și de tratamente împotriva COVID-19. Această sumă se adaugă celor [150 milioane EUR](https://ec.europa.eu/commission/presscorner/detail/en/IP_20_1671)[Căutați traducerile disponibile pentru linkul precedentEN**•••**](javascript:void(0)) deja puse la dispoziție pentru transportul de produse medicale esențiale începând de anul trecut.

Pachetul privind mobilitatea va finanța, de exemplu, transporturi de medicamente pentru terapie intensivă destinate Belgiei și de seringi și ace destinate Italiei. Ceilalți beneficiari ai finanțării acordate de UE sunt Austria, Cehia, România și Slovenia. În total, s-au finanțat peste 1 000 de zboruri și 500 de livrări.

Comisarul pentru gestionarea crizelor, Janez **Lenarčič**, a declarat: „UE a sprijinit în continuare lanțurile de aprovizionare și livrările de echipamente medicale. De la începutul pandemiei, Instrumentul pentru sprijin de urgență s-a dovedit a fi deosebit de util în eforturile noastre comune de combatere a pandemiei de COVID-19. Prin acest pachet, care este cel mai recent dintr-o serie de alte pachete, am finanțat transportul de produse de primă necesitate, pentru a contribui la salvarea vieților pacienților și la impulsionarea campaniilor naționale de vaccinare.”

**Context**

Instrumentul pentru sprijin de urgență (ESI) face parte dintr-o gamă mai largă de instrumente prin intermediul cărora UE furnizează asistență, cum ar fi mecanismul de protecție civilă al UE, inclusiv rescEU, procedurile comune de achiziții publice și Inițiativa pentru investiții ca reacție la coronavirus, care vin în completarea eforturilor depuse de statele membre la nivel național.

Datorită ESI, Uniunii Europene poate să sprijine statele membre atunci când o criză are o amploare și un impact excepționale, cu consecințe considerabile asupra vieții cetățenilor. În aprilie 2020, ESI a fost activat pentru a ajuta țările UE să facă față pandemiei de COVID-19. Asistența acordată prin intermediul acestui instrument continuă să aibă o importanță fundamentală.

În perioada aprilie-septembrie 2020, în cadrul primei cereri de finanțare pentru transporturi de mărfuri, ESI a pus la dispoziție 150 de milioane EUR unui număr de 18 state membre și Regatului Unit pentru transportul de produse medicale esențiale. Această finanțare a sprijinit peste 1 000 de zboruri și 500 de operațiuni de transport pe cale rutieră și maritimă, prin care s-au livrat echipamente individuale de protecție, medicamente și echipamente medicale, contribuind astfel la salvarea de vieți omenești. Până la sfârșitul lunii iunie 2021, s-au mai acordat finanțări care totalizează 1,15 milioane EUR pentru transportul unui număr de 293 de membri ai personalului medical și de 35 de pacienți.

**Pentru informații suplimentare**

[Instrumentul pentru sprijin de urgență](https://ec.europa.eu/echo/what/civil-protection/emergency-support-instrument_en)[Căutați traducerile disponibile pentru linkul precedentEN**•••**](javascript:void(0))

\*

Summitul mondial privind educația: Echipa Europa se angajează să contribuie cu 1,7 miliarde EUR la Parteneriatul mondial pentru educație

Echipa Europa se angajează să contribuie cu 1,7 miliarde EUR la Parteneriatul mondial pentru educație cu scopul de a facilita transformarea sistemelor de educație în beneficiul a peste un miliard de fete și băieți.

Ieri, 29 iulie, la [Summitul mondial privind educația](https://www.globalpartnership.org/financing-2025/summit) de la Londra, Uniunea Europeană și statele membre ale acesteia, în calitate de Echipa Europa, s-au angajat să contribuie cu 1,7 miliarde EUR la Parteneriatul mondial pentru educație (Global Partnership for Education – GPE) cu scopul de a facilita transformarea sistemelor de educație în beneficiul a peste un miliard de fete și băieți dintr-un număr de până la 90 de țări și teritorii. Aceasta reprezintă cea mai mare contribuție la GPE. UE își anunțase deja în luna iunie [angajamentul de a contribui cu 700 de milioane EUR în perioada 2021-2027](https://ec.europa.eu/commission/presscorner/detail/en/ip_21_2933)[Căutați traducerile disponibile pentru linkul precedentEN**•••**](javascript:void(0)).

UE a fost reprezentată la summit de Ursula **von der Leyen**, președinta Comisiei Europene, și de Jutta **Urpilainen**, comisara pentru parteneriate internaționale. Intervențiile lor au evidențiat impactul crizei provocate de pandemia de COVID-19 asupra educației copiilor din întreaga lume, precum și hotărârea UE și a statelor membre ale acesteia de a acționa.

Președinta Comisiei Europene, Ursula **von der Leyen**, a declarat: „Educația este infrastructura fundamentală pentru dezvoltarea umană. Citit, scris, matematică, logică, competențe digitale, înțelegerea vieții. Indiferent pe ce continent locuim, educația ar trebui să fie un drept cu adevărat universal. Acesta este motivul pentru care Uniunea Europeană investește în cooperarea internațională pentru educație mai mult decât tot restul lumii la un loc, iar în aceste vremuri extraordinare, ne intensificăm și mai mult eforturile.”

Jutta **Urpilainen**, comisara pentru parteneriate internaționale, a declarat: Ne-am angajat să nu permitem ca pandemia de COVID-19 să anuleze deceniile de progrese în ceea ce privește îmbunătățirea accesului la educație și ne vom ține de cuvânt. Cu o contribuție de 1,7 miliarde EUR promise până acum, Echipa Europa anunță cu mândrie că este unul dintre cei mai mari donatori ai Parteneriatului mondial pentru educație și că susține o educație gratuită, incluzivă, echitabilă și de calitate pentru toți. Educația accelerează progresul către îndeplinirea tuturor obiectivelor de dezvoltare durabilă și va avea un rol central în redresarea economică. Împreună cu toți partenerii noștri, putem face astfel încât fiecare copil să aibă șansa de a învăța și de a reuși în viață.”

**Echipa Europa sprijină educația la nivel mondial**

Sprijinul UE pentru educație se concentrează pe asigurarea calității, a egalității și a echității, precum și pe corelarea competențelor cu locurile de muncă. Aceasta se traduce în special în:

* investiții în cadre didactice bine pregătite și motivate, care să poată înzestra copiii cu combinația adecvată de competențe necesare în secolul 21. Până în 2030, vor trebui să fie recrutate cel puțin 69 de milioane de noi cadre didactice pentru învățământul primar și secundar, din care peste 17 milioane în Africa;
* investiții în egalitate, în special în promovarea educației fetelor și în valorificarea potențialului inovațiilor digitale. Educarea și capacitarea fetelor reprezintă un aspect-cheie al Planului de acțiune al UE privind egalitatea de gen III, care urmărește să limiteze creșterea inegalităților în contextul pandemiei și să accelereze progresele în ceea ce privește egalitatea de gen și capacitarea femeilor;
* investiții în competențe pentru viitor, în vederea pregătirii viitorilor profesioniști, lideri din mediul de afaceri și factori de decizie pentru transformarea verde și digitală.

Abordarea de tip „Echipa Europa” a UE și a statelor membre ale acesteia asigură amploarea, coordonarea și direcționarea necesare pentru a maximiza impactul comun și a oferi oportunități educaționale fiecărui copil.

**Context**

Summitul mondial privind educația: finanțarea GPE 2021-2025

Summitul mondial privind educația este o conferință de atragere de fonduri pentru GPE, singurul parteneriat mondial pentru educație care reunește reprezentanți ai tuturor grupurilor de părți interesate din domeniul educației, inclusiv ai țărilor partenere, ai donatorilor, ai organizațiilor internaționale, ai grupurilor societății civile, ai fundațiilor și ai sectorului privat.

GPE, găzduit de Banca Mondială, oferă sprijin financiar țărilor cu venituri reduse și celor cu venituri medii inferioare – în special celor cu un număr mare de copii neșcolarizați și cu disparități de gen semnificative. Cea mai mare parte a fondurilor sunt alocate Africii Subsahariene.

În perioada 2014-2020, UE și statele membre ale acesteia au oferit mai mult de jumătate din totalul contribuțiilor la GPE.

**Informații suplimentare**

[Educație: UE își consolidează angajamentul față de Parteneriatul mondial pentru educație printr-o contribuție în valoare de 700 de milioane EUR pentru perioada 2021-2027](https://ec.europa.eu/commission/presscorner/detail/en/ip_21_2933)[Căutați traducerile disponibile pentru linkul precedentEN**•••**](javascript:void(0))

***Sursa: Reprezentanța în România a Comisiei Europene*** *https://romania.representation.ec.europa.eu/stiri-evenimente-si-resurse-pentru-presa/stiri\_ro?page=0*

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/